මේ අතර ජනාධිපති මෛත්‍රීපාල සිරිසේනගේ නිවසේ පැවති මාධ්‍ය හමුවේදී අදහස් දැක්වූ හිටපු අමාත්‍ය දුමින්ද දිසානායක කියා සිටියේ මධ්‍යම කාරක සභාවේ බහුතරය තම පාර්ශවය සතු බව  ඉදිරියේදී දැක ගත හැකි වනු ඇති බවයි.කෙසේ වෙතත්, ජනාධිපති මෛත්‍රීපාල සිරිසේන පක්ෂයේ සභාපතිවරයා ලෙස නිදහස් පක්ෂයේ මධ්‍යම කාරක සභාව විසින් තෝරා පත් කරගත් බව ප්‍රකාශ කිරීම සාවද්‍ය බවයි නිදහස් පක්ෂ මූලස්ථානයේ කැදවා තිබූ මාධ්‍ය හමුවේ දී හිටපු අමාත්‍ය නිමල් සිරිපාල ද සිල්වා ප්‍රකාශ කළේ.තවදුරටත් හිටපු ජනාධිපති මහින්ද රාජපක්ෂ නිදහස් පක්ෂයේ සභාපතිවරයා බවත්, තමන් පක්ෂයේ මහලේකම්වරයා බවත් හිටපු අමාත්‍ය අනුර ප්‍රියදර්ශන යාපා නිදහස් පක්ෂ මූලස්ථානයේ ඊයේ පැවති මාධ්‍ය හමුවේදී ප්‍රකාශ කළා.